《送长兄赴调上都次田俊卿韵二首》
宋代·廖行之

从今日日听新除，去马加鞭不用徐。
最是好为三釜计，不妨频寄万金书。
君行霄汉无留轫，我得江湖欲纵鱼。
更念起家人底事，百年门户正关渠。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。